kardosdrur/scandi-wiki huggingface dataset:
Vesterbro Beboerhus

Vesterbro Beboerhus er et beboerhus beliggende i Hjortensgade 23 i Aarhus C, lige ved Vesterbro Torv. Huset hører under kulturforvaltningen med støtte fra Aarhus kommune, men har dog altid bygget på brugerdemokrati. I mere end 35  år lå huset side om side med "Børnenes Hus" og havde et stort fælles udendørsareal med haver, legeplads, bålplads mv. Der var også dyr som høns, gæs, marsvin og en ged i in-hegnet i det udendørs område som blev passet af brugerne.

Huset har i gennem året lagt lokaler til mange koncerter og foreningsaktiviteter. 

I budgetforliget i Aarhus Kommune i 2013 blev det vedtaget at støtte initiativet om et ungdomskulturhus, og fra Juni 2015 har huset været benyttet til dette formål.  Børnenes hus blev i denne forbindelse lukket og aktiviteterne for børn fortsatte på andre lokationer, eksempelvis Børnenes Jord. 

Det er dog besluttet at kommunen vil sælge huset og derfor skal huset aktiviteter flyttes til en ny adresse i Juli 2017.   

Det er pt uvist hvor i byen aktiviteterne vil fortsætte, men kommunen støtter fortsat ungdomskulturhuset økonomisk.

Ekstern henvisning 
 Information om beboerhuset på Aarhus.dk

Noter 

Boligbyggeri i Aarhus
Vesterbro Torv

Vesterbro Torv er et torv liggende på Vesterbro i Aarhus. Torvet er et samlingspunkt for mange gader, heraf flere hovedgader og er derfor meget trafikeret. Op mod torvet støder Vesterbrogade, Hjortensgade, Langelandsgade, Teglværksgade, Nørre Allé, Vesterport, Vester Allé og Janus La Cours Gade.

Forretninger mv.
Torvet huser SuperBrugsen med postafdeling, Rema1000, 7-Eleven, Vesterbro kiosk, 2 frisører, Magistrenes Arbejdsløshedskasse, en el-installatør, en café/restaurant, et Tropic Sun Solcenter og et pizzaria/grillbar. I midten af selve torvet findes parkeringspladser, en pølsevogn samt et nedlagt offentligt toilet, med varierende lejere. Desuden findes hæveautomater fra Nordea og Danske Bank, men begge banker har lukket deres filialer. De offentlige toiletter er blevet erstattet af et betalingstoilet.

Vesterbro Torv ligger ikke langt fra Vesterbro Beboerhus, CeresByen, Botanisk Have, Den Gamle By, Mølleparken og Voxhall.

Historie
Torvets historie går helt tilbage til 1840'erne, hvor man begyndte at benytte området som markedsplads. Dette skyldes, at kvæghandlen var blevet flyttet fra Frederiksport til pladsen ved Vesterport. Torvet blev dog først navngivet til Vesterbro Torv i 1890, og var hidtil blevet kaldt "Kvægtorvet" og senere "Grisetorvet".

Huset
Huset flyttede i lokaler på Vesterbro Torv 1. januar 2008, hvor brugsretten til lokalerne i Vester Allé 15 ophørte.

Trafik
Eftersom Vesterbro Torv et et meget trafikeret kryds, hvor flere hovedårer passerer, er der flere buslinjer, der kører over pladsen.

Eksterne henvisninger 

Torve og pladser i Aarhus
Palatal lateral approksimant

Den palatale laterale approksimant er en konsonant. Den repræsenteres i IPA ved  (et omvendt y).

Egenskaber 
Den palatale laterale approximant er:
 Pulmonisk-egressiv, hvilket betyder at den udtales ved at lade lungerne trykke luft gennem taleapparatet.
 Stemt, hvilket betyder at stemmebåndet er spændt under udtalen, og dermed genererer en tone.
 Palatal, hvilket betyder at den udtales med tungeryggen trykt mod ganen.
 Lateral approksimant.

Anvendelse i sprog 
Flere sprog anvender den palatale laterale approksimant, heriblandt de romanske sprog spansk, katalansk, portugisisk og italiensk; kroatisk, ungarsk, polsk og slovakisk; samt færøsk.

Konsonanter
Rouge

Rouge (eller kinderødt) er en form for makeup, som lægges på kinderne for at give en vis effekt (fx at se mindre bleg ud) eller glød. Rouge er oftest i pudderform og lægges på kinderne med en rougebørste, en stor børste med en bred kvast forenden.

Navnets oprindelse
Navnet rouge kommer af, at det oprindeligt var en rød farve, og da rød på fransk hedder "rouge".

Nuancer og brug
I dag kan rouge dog fås i flere forskellige nuancer f.eks. gyldenbrun, rød og lyserød. Farvevalg og placering er en smagssag og er dermed subjektivt. Men som retningslinje til hvilken farve man skal lægge på, og til hvilken anledning, og hvad man skal signalere kan fx opstilles følgende: Hvis man skal have et frisk look, bruges oftest en lyserød eller rød, der lægges på de såkaldte "æblekinder".  Vil man derimod have et elegant aftenlook, skal rougen ligges på kindbenene.

Kosmetik
Zico

Arthur Antunes Coimbra (Zico, født 3. marts 1953 i Rio de Janeiro) er en tidligere brasiliansk fodboldspiller. I dag er han træner.

Under sin karriere som spiller blev han betragtet som blandt verdens allerbedste driblere og muligvis verdens bedste spiller i starten af 1980'erne. Som træner har han stået i spidsen for bl.a. Japans fodboldlandshold under VM i 2006 og vandt AFC Asian Cup 2004, samt ledte tyrkiske Fenerbahçe til en kvartfinaleplads under Champions League 2007/08.

Han tiltrådte i efteråret 2011 som landstræner for Iraks fodboldlandshold.

Kilder

Eksterne henvisninger 

 

Fodboldspillere fra Brasilien
Fodboldtrænere fra Brasilien
Personer fra Rio de Janeiro
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Poul Vynne

Poul Hedegaard Vynne (22. marts 1906 i København – 2. august 1971) var en dansk sløjdskoleforstander i Askov.

CV 
 uddannet som snedker
 påbegyndt landbrugsuddannelse
 indehaver af ismejeri
 1935 sløjdlærereksamen fra Askov Sløjdlærerskole
 1936 lærereksamen fra Skårup Seminarium
 leder af sommerkurser på Askov Sløjdlærerskole
 1938 købt Askov Sløjdlærerskole af Anders Nielsen
 1938–1963 forstander for Askov Sløjdlærerskole
 1956-1969 Undervisningsministeriets tilsynsførende med Askov-sløjd

Poul Vynnes løbebane blev ændret af, at han mistede et ben; derfor afbrød han landbrugsuddannelsen.

Skrifter 
 Poul Vynne: Ungdomssløjd til Ungdomsskoler, Aftenskoler, Husflidsskoler. 1939.
 Poul Vynne: Manuelt Arbejde i Opdragelsens Tjeneste. Artikel i Fyns Venstreblad, 1. juli 1948
 Poul Vynne: Værktøjs- og materialelære – træsløjd. Askov 1956.
 Poul Vynne: Øvelseslære – træsløjd. Askov 1958.
 Sløjdbilleder fra Askov ved Aksel Sørensen og Poul Vynne udgivet af Sløjdforeningen af 1902, ringbind 71 sider, 2. oplag 1963

Profil 
Poul Vynne var indstillet på et samarbejde med den anden sløjdlærerskole i Danmark, Dansk Sløjdlærerskole, men det blev tilbagevist af dennes forstander G.F. Krog Clausen, men da han døde i 1949, kom der et samarbejde i stand med hans efterfølger, Keld Pedersen (1913-2003). Den fulde forsoning mellem Dansk Skolesløjd og Askov Skolesløjd i 1978 nåede Vynne imidlertid ikke at opleve, da han døde 7 år forinden. Af helbredsgrunde gik Vynne af som forstander allerede som 57-årig, men fortsatte nogle år endnu som tilsynsførende med Askov-sløjd.

Henvisninger 
 Henry Mogensen: Sløjdlæreruddannelse gennem 100 år. Askov 1886-Esbjerg 1986. Side 31-38.
 Nekrolog af Keld Pedersen i Dansk Skolesløjd nr. 3, 1971, side 50, og af Aksel Sørensen i Sløjdbladet nr. 3, 1971, side 40.
 Foto: Poul Vynne i samlingen Sløjdhistoriske personer.
 Ungdomssløjd 1939 – elektronisk udgave af Poul Vynnes bog fra 1939.

Sløjd
Danskere i 1900-tallet
Skolefolk fra Danmark
24 punding glatløbet kuglekanon

Den 24 punding glatløbede kuglekanon er en kanon udviklet af J.S. Fibiger. Kanonen hører til våbensystem 1834.

Egenskaber 
Kanonløbet er fastmonteret på en såkaldt fæstningsaffutage og kan kun drejes i en begrænset vinkel. Kuglekanonen er beregnet til at skyde med en massiv stålkugle og er derfor mest velegnet til at ødelægge fjendens stillinger på lang afstand og er i modsætning til granatkanonen, ikke så velegnet til at bekæmpe infanteri. Man kunne dog ved stormangreb, lade kanonen med kardæsker og bruge den mod de stormende kolonner, idet den så kunne have en frygtelig virkning. Kardæsker er en ladning med mange små stålkugler der spredes i en byge ved affyringen og kun er effektive på forholdsvis nært hold. Kanonen kunne skyde 2–3 km.

Brug 
Der var opstillet 10 stk. 24 pundings kanoner på Fredericia Vold under belejringen i 1849.

Se også 
84 punding granatkanon

Skydevåben
Våben fra Danmark
84 punding granatkanon

En 84 punding granatkanon er en kanon udviklet af J.S. Fibiger. Kanonen hører til våbensystem 1834.

Egenskaber 
Kanonløbet er fastmonteret på en såkaldt fæstningsaffutage og kan kun drejes i en begrænset vinkel. Granatkanonen er et meget effektivt våben i forsvaret af en fæstning. Granaten, også kaldet bomben, som den skyder med, er en hul stålkugle fyldt med krudt. Et brandrør, der er et hult trærør fyldt med langsomtbrændende krudt og anbragt i et hul i granaten, selvantændtes ved affyringen. Længden på brandrøret afgjorde, hvor hurtigt efter affyringen granaten ville eksplodere. Det mest effektive tidspunkt var lige inden nedslaget. I forhold til en morter, der også brugte granater, var træfsikkerheden større på grund af kanonens fladere skudbane. Kanonen skulle kunne affyre en granat hvert 5. minut, men i praksis skød man 7-8 skud om dagen.

Brug 
19 af disse kanoner var opstillet på  Fredericia Vold under belejringen i 1849.

Se også 
24 punding glatløbet kuglekanon

Skydevåben
Våben fra Danmark
Nyctaginaceae

Nyctaginaceae er en familie med ca. 33 slægter og 290 arter, der er udbredt i tropiske og subtropiske egne med nogle få arter, der klarer sig under tempererede vilkår. Familiens arter har en speciel frugttype, som kaldes en "anthocarp", og mange slægter har meget store (>100 µm) pollenkorn.

Familien rummer én spiselig art, Mauka (Mirabilis expansa), som er en rodfrugt, der har en vis omend begrænset betydning i Andesbjergene. Nogle arter dyrkes som prydplanter, og det drejer sig især om medlemmer af slægten Trillingranke (Bougainvillea). Her omtales kun to slægter, der kan have interesse i Danmark.

 Mauka (Mirabilis)
 Trillingranke (Bougainvillea)

Plantefamilier
Nellike-ordenen
Når ravnen flyver

Når ravnen flyver (originaltitel: Hrafninn flýgur) er en islandsk film fra 1984 som foregår i vikingetidens Island. Filmen, der er instrueret og skrevet af Hrafn Gunnlaugsson, er blevet beskrevet som en islandsk spagetti-vikinge-film og var Gunnlaugsson internationale gennembrud.

Handling 

Filmen foregår under vikingetiden. En gruppe islandske vikinger hærger langs Irlands kyster på udkig efter sølv og slaver. En lille dreng – som aldrig gives navn i filmen, men derimod blot kendes som "gæst" – overværer hvordan hans forældre myrdes og hans søster stjæles. Selv overlever han da vikingen der havde fået ordre til at dræbe ham får medlidenhed med ham og trodser ordren. Tyve år senere drager drengen der i mellemtiden er blevet mand selv til Island for at befri sin søster og gøre regnskabet op med de ansvarlige drabsmænd. Imidlertid er søsteren i mellemtiden blevet gift med vikingelederen ansvarlig for forældrenes død.

Medvirkende

Eksterne henvisninger 
 

Dramafilm fra Island
Film fra 1984
Guðbjörg Edda Björgvinsdóttir

Guðbjörg Edda Björgvinsdóttir (født 13. september 1952, Island) er en islandsk skuespillerinde.

Filmografi i udvalg 
 1984 – Når ravnen flyver
 1993 – Karlakórinn Hekla
 2001 – Villiljós

Eksterne henvisninger 
 

Skuespillere fra Island
Preussiske amtsbanelov

Den preussiske amtsbanelov (preussisches Kleinbahngesetz) var loven om småbaner og private tilslutningsbaner af 28. juli 1892, som blev udarbejdet, fordi der i slutningen af det 19. århundrede var et stort behov for jernbaner i det nordlige og østlige Preussen – herunder Nordslesvig, som den preussiske stat ikke kunne finansiere bygningen af, hvis det skulle ske på sædvanlig vis.

De preussiske statsbaner gav stort overskud, men i 1892 var der ønsker om byggeri af nye sidebaner til i alt 26 mio. mark, og det så finansministeren Johannes von Miquel ingen mulighed for at stille til rådighed. Under indtryk af befolkningens og de folkevalgtes ønsker fremsatte han derfor den 6. marts 1892 et lovforslag i den preussiske Landdag: Gesetz über die Bahnen unterster Ordnung (lov om jernbaner af laveste kategori), som gav mulighed for, at man kunne bygge lokale og lokalt finansierede jernbaner, der ikke skulle overholde alle de standarder, som gjaldt for hovedstrækningerne. 

Loven afstedkom, at der blev bygget en mængde nye jernbanestrækninger, så der ved 1. verdenskrigs udbrud var færdiggjort over 300 småbaner med over 10.000 km spor.

I Nordslesvig gav loven anledning til bygning af Apenrader Kreisbahn, Haderslebener Kreisbahn og Alsener Kreisbahnen, der efter genforeningen fik navnene Aabenraa Amts Jernbaner, Haderslev Amts Jernbaner og Amtsbanerne på Als.

Eksterne henvisninger   
Billede af loven 
Lovteksten  

Jernbanetransport i Tyskland
Tysklands love
Tysklands delstaters historie
Slesvig-Holstens historie
Fjeldrottehale

 
Fjeld-rottehale (Phleum alpinum) er et flerårigt græs med en løst tueformet vækst.

Voksested 
Fjeld-Rottehale er ikke hjemmehørende i Danmark, men findes i De skandinaviske Fjelde og i Grønland.

Eksterne links 
 tavle 213 i Flora Danica 
 Flora Europaea: Phleum alpinum
 Den virtuella floran: Fjälltimotej 

Rottehale (Phleum)
Rottehale, Fjeld-
Rottehale, Fjeld-
Rottehale, Fjeld-
Snaphaneegen

Snaphaneegen er en eg, hvor svenskerne under de skånske krige i 1600-tallet hængte døde snaphaner op, efter at de var blevet slået ihjel. Snaphanerne var danske friskytter i Skåne. Der findes endnu snaphaneege, som står den dag i dag, ved Vanås Slot og i Sølvesborg i Blekinge.

Referencer

Eksterne henvisninger 
 http://www.taarnbybib.dk/kulturjagt/kulturjagt/svenskekrigene/krigen_paa_amager_1658-1660/snaphane-egen_i_soelvesborg

Skåne
Navngivne træer
Glat rottehale

 
Glat rottehale (Phleum phleoides) er et et 15-45 cm højt græs, der vokser på tørre bakker og skrænter.

Beskrivelse 
Glat rottehale er et flerårigt græs med en løst tueformet vækst. Den kendes fra de andre arter af samme slægt på, at den ikke har opsvulmet stængelbasis. Bladene er linjeformede og flade, men med tydelig midterribbe og hel bladrand.

Blomstringen sker i juni-juli. De blomsterbærende stængler er oprette og ofte violet anløbne. Blomsterne er reducerede og uden kron- og bægerblade. De sidder enkeltvis i småaks, der er samlet i endestillede, næsten cylindriske duske. Det er typisk for arten, at frøstanden deler sig, når man bøjer den. Frugterne er nødder med dækblade uden stak.

Rodnettet består af en kompakt masse af trævlerødder.

Højde x bredde og årlig tilvækst: 0,25 x 0,25 (25 x 25 cm/år). De blomstrende stængler kan dog være op til 0,60 m høje.

Voksested 
Arten har sin naturlige udbredelse i et område, der strækker sig fra det centrale og østlige Europa over steppeegnene i Rusland og Sibirien til Mongoliet og Kina med hovedudbredelsen på de eurasiske Stepper.

I Danmark findes den hist og her på Sjælland og Nordøstjylland på tørre skrænter, bakker og overdrev, hvor den indgår i plantesamfund, der er karakteristisk for tørt græsland.

I disse palntesamfund findes den på højt pH sammen med bl.a. alm. mælkeurt, tandbælg, bakkegøgelilje, bakkesoløje, blodrød storkenæb, djævelsbid, enghavre, grå potentil, hulkravet kodriver, hundeviol, knoldet mjødurt, kratfladbælg, lav tidsel, nikkende kobjælde, pillestar, plettet kongepen, smalbladet klokke, stivhåret kalkkarse, vild hør og voldtimian.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

 Flora Europaea: Phleum phleoides
 Den virtuella floran: Flentimotej

Rottehale (Phleum)
Rottehale, Glat
Rottehale, Glat
Bacary Sagna

Bacary Sagna (født 14. februar 1983 i Sens, Frankrig) er en fransk fodboldspiller, der spiller som højre back hos Benevento i Italien. Han har tidligere spillet for AJ Auxerre i sit hjemland, samt engelske Arsenal og Manchester City.

AJ Auxerre 
Sagna nåede igennem sine seks sæsoner hos AJ Auxerre i Ligue 1 at spille 87 ligakampe for klubben. Her var han blandt andet en del af holdet der vandt Coupe de France i 2005. Hans stabile præstationer for klubben tiltrak opmærksomhed fra Arsenal F.C.-manageren Arsène Wenger.

Arsenal F.C. 
Den 12. juli 2007 blev det offentliggjort, at Sagna havde skrevet kontrakt med Arsenal, og dermed rykkede til den engelske Premier League. Den 12. august samme år debuterede Sagna i en 2-1 hjemmesejr over Fulham F.C. Senere i samme sæson, den 23. marts 2008, scorede han sit første mål for klubben i en kamp mod lokalrivalerne Chelsea F.C., inden han efter sæsonen blev udtaget til Årets Hold i hele Premier League. Han spillede for klubben de følgende syv sæsoner, og nåede at spille over 200 Premier League-kampe for klubben.

Manchester City 
Sagna skiftede i sommeren 2014 til ligarivalerne Manchester City.

Landshold 
Sagna står (pr. marts 2018) noteret for 65 kampe for Frankrigs landshold, som han debuterede for den 22. august 2007 i en kamp mod Slovakiet.

Titler 
Coupe de France
 2005 med AJ Auxerre

FA Cup
 2014 med Arsenal

Eksterne henvisninger 

Fodboldspillere fra Frankrig
Fodboldspillere fra Arsenal F.C.
Fodboldspillere fra AJ Auxerre
Fodboldspillere fra Manchester City F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Personer fra Sens
Knoldrottehale

 
Knold-rottehale (Phleum bertolonii) er et græs, der vokser på tørre skrænter

Beskrivelse 
Knold-rottehale er et flerårigt græs med en løst tueformet vækst. Den nedre del af stængelen er knoldagtig opsvulmet. Engrottehale kan anses som en dyrket form af knold-rottehale.

Voksested 
Knold-rottehale vokser i Danmark på tørre skrænter, især på kakrig bund. Den er temmelig almindelig på Sjælland og i Nordjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne links 
 tavle 380 i Flora Danica
 Flora Europaea: Phleum bertolonii

Rottehale (Phleum)
Rottehale, Knold-
Rottehale, Knold-
Sandrottehale

 
Sandrottehale (Phleum arenarium), ofte skrevet sand-rottehale, er et 5-15 cm højt græs, der vokser i klitter og på strandoverdrev.

Beskrivelse 
Sandrottehale er et enårigt græs med en kølleformet dusk. Kølen på småaksets yderavner er forsynet med lange, stive hår.

Voksested 
Sandrottehale findes i Danmark hist og her i klitter, på strandoverdrev og sandede skrænter.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne links 

 tavle 915 i Flora Danica
 Flora Europaea: Phleum arenarium
 Den virtuella floran: Sandtimotej

Rottehale (Phleum)
Rottehale, Sand-
Rottehale, Sand-
Nordborg Sø

Nordborg sø er en sø, som ligger ved Nordborg på Als i en langstrakt tunneldal med stejle skrænter, der fortsætter ned under vandoverfladen. Den er 56,3 ha stor og 8,5 m dyb på det dybeste sted. Afløbet fra Nordborg Sø, Nordborg bæk, ender i Lillebælt.

Ejerskab og brug 
Nordborg Sø ejes af Idrætsfonden for Nordals. Søen var en gave fra Mads Clausen ved fondens oprettelse i 1958 – sammen med et pengebeløb. I skødet er indføjet, at søen ikke skal være på private hænder, men skal kunne udnyttes offentligt rekreativt.

Sportsfiskerforeningen Nordborg har fiskeretten i søen og der kan købes dagkort/ugekort.

Der er etableret gangsti langs sydsiden og den nordvestlige bred af  søen. Man må normalt ikke sejle på søen, men der er gode fiskemuligheder efter gedder, ål og sandart.

Miljø 
Ved undersøgelser gennemført i 1988-90 blev det konstateret, at søen er stærkt belastet af næringsstoffer, som om sommeren giver anledning til en stor algeopblomstring. Belastningen stammer især fra en stor mængde fosfor, der ligger bundet i bunden af søen, og som fortsat vil forurene den, selvom man får stoppet alle tilledninger fra kloak og landbrug. Beregninger har vist, at en selvrensning kan tage op til 50 år.

Søer på Als
Sø
Søer i Sønderborg Kommune
Philippe Senderos

Phillipe Senderos (født 14. februar 1985 i Geneve, Schweiz) er en fodboldspiller, der spiller i Houston Dynamo i Major League Soccer. Han har tidligere spillet for blandt andet Arsenal, Fulham og Aston Villa i England samt for Valencia i Spanien.

Landshold 
Senederos har (pr. april 2018) spillet 57 kampe og scoret 5 mål for . Han fik sin debut for landsholdet i marts 2005 i en kamp som endte 0-0 mod .

Personlige liv 
Senderos er søn af serbiske Zorica Novković og spanske Julián Senderos. Den 20. juli 2009 giftede Senderos sig med sin iranske kæreste, Sara. Senderos taler seks sprog: Engelsk, fransk, spansk, tysk, italiensk og serbisk. Hans bror Julien er professionel basketbold spiller som spiller for Meyrin Grand-Saconnex og det schweiziske landshold.

Eksterne henvisninger 

Fodboldspillere fra Schweiz
Fodboldspillere fra Arsenal F.C.
Fodboldspillere fra AC Milan
Fodboldspillere fra Everton F.C.
Fodboldspillere fra Fulham F.C.
Personer fra Genève
Fodboldspillere fra Valencia CF
Fodboldspillere fra Aston Villa F.C.
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Denílson Pereira Neves

Denílson Pereira Neves (født 16. februar 1988 i São Paulo, Brasilien) er en brasiliansk fodboldspiller, der spiller som midtbanespiller i den brasilianske Campeonato Brasileiro-klub São Paulo, som blandt andet er hans barndomsklub. Dette er 2. gang han spiller for klubben, som han her i 2. omgang har spillet for siden 2013. Han startede også senior karrieren i klubben startende i 2005, hvor han i 2006 skiftede til Premier League-klubben Arsenal FC. Derudover var han i 2011-2013 sæsonerne også lejet ud til klubben (kan ses til højre i fakta boksen).

Klubkarriere

São Paulo FC 
Denílsons seniorkarriere startede i 2005 i São Paulo FC i hans fødeby, hvor han blandt andet var med til at vinde den sydamerikanske udgave af Champions League, Copa Libertadores, samt VM for klubhold. Den 31. august 2006 blev det offentliggjort, at Denílson havde skrevet kontrakt med Arsenal F.C. i den engelske Premier League, og han forlod dermed sit hjemland i en alder af bare 18 år.

Arsenal F.C. 

Denílson debuterede for Arsenal den 24. oktober 2006 i en Carling Cup-kamp mod West Bromwich, og den 30. december samme år fik han sin Premier League-debut i en udekamp mod Sheffield United. I de følgende år spillede han hovedsageligt kampe som indskifter, eller som en del af startopstillingen i de mindre turneringer.

I sæsonen 2008-09 opnåede Denílson mange optrædener fra start. Arsenal havde solgt både landsmanden Gilberto Silva og franske Mathieu Flamini, og da holdets anfører Cesc Fàbregas samtidig blev skadet gjorde det pludselig Denílson til en del af startopstillingen. Den 30. august 2008 scorede han sit første Premier League-mål for klubben, i en 3-0 hjemmesejr over Newcastle United.

Retur til São Paulo FC 
Den 14. juni 2013, blev det bekræftet, at Denilson skiftede tilbage til barndomsklubben. Her skrev han under på en 4-årig kontrakt.

Landshold 
Denílson har været anfører for adskillige brasilianske ungdomshold, og blev i november 2006 desuden indkaldt til A-landsholdet til en kamp mod Schweiz. Han sad dog på bænken hele kampen, og står derfor (pr. juli 2011) stadig ikke noteret for en A-landskamp.

Titler 
Copa Libertadores
 2005 med São Paulo FC

VM for klubhold
 2005 med São Paulo FC

Eksterne henvisninger 

 Spillerprofil på arsenal.com 

Fodboldspillere fra Brasilien
Fodboldspillere fra Arsenal F.C.
Fodboldspillere fra São Paulo FC
Personer fra São Paulo